الحشيش هوه ماده ملزقه و تخينه و لونها بني غامق بيستخرجوها من مبيض انثي نبات اسمه العلمي القنب الهندي (Cannabis indica). و بيتزرع فى المناطق الاستوائية .والحشيش اكتر مخدر منتشر فى العالم .لانه رخيص وبيتشرب بطريقة سهلة.الماده الاساسيه فى اوراق و زهور نبات القنب اسمها تيتراهيدروكانابينول (THC) وهي دي السبب فى حالة اليوفوريا(السعاده) اللى بتيجي لمتعاطي الحشيش. فيه مخدر تاني بيتعمل من نفس النبات و اسمه الماريجوانا او البانجو بس دا فيه نسبه (THC) اقل من الحشيش وبتكون فيه نسبة الاوراق (المجموع الخضري ) فيه اكتر بكتير من المادة المخدرة. زراعة و استخلاص و بيع و تعاطي الحشيش عمليات مش قانونيه فى بلاد و ممكن توصل عقوبتها لحد الاعدام ، وعلى العكس الحشيش بيتقدم فى قهاوي متخصصه فى هولاندا بشكل شرعي و تعاطيهما مبتعتبروش الحكومه هناك جريمه. ↑ مش كل القهاوي في هولاندا تقدر تبيع حشيش، لازم القهوه تاخد تصريح ببيع قدر معين و محدد من الحشيش اذا اتجاوزته بيتسحب منها التصريح, و القهوه اللي عايزة تبيع حشيش لازم يكون لها مواصفات معينه زي ان موقعها مثلاً ما يكونش جنب المدارس، و ما تقدمش خمور.